Deg useggas n 1958 isekles Crif Xeddam kra seg tuɣac-is ifazen : Nadya, Ǧurǧura, Xir ajellab n tmurt-iw19. ulama ittak aṭas azal i tmedyazt, maca ur yeḥsib ara iman-is d amedyaz £ef akken id yeqqar Taher Ǧaɛut yezga yeqqar azal n uẓawan yugar win n wawalen, ɣas akken tamedyazt-is ur tenqis ara di ccan, imi yecna ɣef tmeṭṭut, adrar n ǧerǧer, lɣerba, tamurt, tilleli, neɣ tayri d yiɣeblan-is. Tezga cbaḥa tedda di later n usefru-ines. Yessebɛed leqyud yurzen kra n yinaẓuren n tallit-nni. A lemri d amedya n tmedyazt d uẓawan ifazen ara yeqqimen ilebda, d taɣuct -a i yeǧǧan limara di Tahar Ǧaɛut almi yerra asefru-ines ɣer tefransist.